cyanic-selkie/wikianc huggingface dataset:
Malvin Skulbru
Malvin Skulbru er ein norsk multikunstnar busett i Tromsø. Skulbru braut gjennom som visesongar i 1977, tidlegare hadde han blant anna vore sjømann og dansebandmusikar. I 1992 var han med å starte vise- og folkemusikkgruppa Boknakaran. I tillegg til musikk-karrieren har han gitt ut fire romanar og ei rad samlingar av dikt og songtekstar. Han har hatt fleire utstillingar med bildekunst.
Mándra
Mándra (gresk Μάνδρα) er ein by og ein tidlegare kommune vest for Aten i Hellas. Frå 2011 er han ein del av kommunen Mándra-Idýllia i periferieininga Vest-Attikí i periferien Attikí og hovudsete i kommunen.
Ved folketeljinga i 2011 hadde kommunaleininga Mándra 12 888 innbyggjarar, medan tettstaden med same namn hadde 11 327 innbyggjarar.
Kauffmanbreen
Kauffmanbreen er ein brei, glatt isbre, 13 km lang, som flyt austover til enden av Palmerfjorden på austkysten av Palmer Land. Han vart kartlagt av US Geological Survey (USGS) i 1974. Han vart namngjeven av Advisory Committee on Antarctic Names (US-ACAN) etter Thomas A. Kauffman, ein biolog i US Antarctic Research Program (USARP) og forskingssjef ved Palmer-stasjonen i 1973.
Meltham
Tidlegare var store delar av arbeidsstyrken tilsett ved traktorfabrikken David Brown, men sidan han vart stengd i midten av 1980-åra har dei fleste pendla til Huddersfield.
Byen ligg på grensa til Peak District.
Per Elofsson
Per Eilert Elofsson frå Röbäck i Umeå kommune er ein svensk, tidlegare langrennsløpar. Han vann verdscupen både i 2001 og 2002, og tre verdsmeisterskap. Elofsson tevla for IFK Umeå.
Under Ski-VM 2001 i Lahti vann Elofsson både 15 km og sidan 20 km duatlon. To år seinare vann han 20 km duatlon under Ski-VM 2003 i Val di Fiemme då han spurstlo ei rekke andre langrennarar, med norske Tore Ruud Hofstad på sølvplass og sin eigen landsmann Jörgen Brink på bronseplass.
Elofsson vart i ettertid tildelt bronsemedaljen i 20 km duatlon frå OL 2002 i Salt Lake City, etter at Johann Mühlegg vart diskvalifisert for dopingmisbruk.
Under Lahti-VM 2001 gjekk Elofsson Sverige inn til sølvmedalajar på 4x10 km stafett, etter at Finland vart diska frå VM-tittelen. To år seinare, under stafettevlinga i Val di Fiemme, gjekk Elofsson på tredje etappen Sverige i leiing med om lag 25 sekundar. Ankermannen Brink heldt på leiinga til han gjekk tom to km føre mål, dermed for Thomas Alsgaard og Axel Teichmann snøgt forbi, og Sverige og Elofsson måtte nøye seg med bronsemedaljar.
Gullmedaljar i svenske meisterskap
Elofsson vart tildelt Svenska Dagbladets gullmedalje for 2001.
James Clapper
James R. Clapper er nasjonell etterretningsdirektør i USA sidan august 2010. Han er ein pensjonert flyvåpengeneral.
Fólkaflokkurin
Hin Føroyski Fólkaflokkurin (Radikalt sjálvstýri), oftast berre Fólkaflokkurin (Ff., norsk omsetjing 'Folkepartiet'), er eit konservativt politisk parti på Færøyane. Partiet går inn for å erklæra Færøyane som ein sjølvstendig stat, har ein økonomisk liberal politikk, og ei tradisjonsbunden forståing av kristen etikk i mange sosialpolitiske spørsmål.
Fólkaflokkurin har røtene sine i den økonomiske depresjonen i mellomkrigstida og i radikalisering av den færøysk sjølvstyrerørsla. I 1940 fann nokre av Færøyenes leiande forretningsmenn og ein stor del av sjølvstyrerørsla saman i Fólkaflokkurin, som ville gjera øysamfunnet økonomisk uavhengig og sjølvberga. Etter at Færøyane vart avskore frå det tyskokkuperte Danmark same år, gjekk Fólkaflokkurin òg inn for å erklæra Færøyane som ein sjølvstendig stat. Etter folkerøystinga om sjølvstende i 1946 har partiet vorte meir pragmatisk. Fleire av dei som tidlegare støtta partiet tilhøyrde lekmannsrørsla Brøðrasamkoman, noko som òg har prega partiet. Fólkaflokkurin har oftast hatt sterkast støtte på Norðoyar, Vágar og Sandoy og i Tórshavn, og innan næringslivet, særleg innafor eigarane i skipsfart og fiskeindustrien.
Fólkaflokkurin er eit av dei fire store partia på Lagtinget, og har òg vore representert i det danske Folketinget. Det har vanlegvis lete vere å røyste over saker som berre er relevante for Danmark, men har inngått i det parlamentariske grunnlaget for borgarlege regjeringar. Jørgen Niclasen er partiformann i Fólkaflokkurin, medan Jákup Mikkelsen er formann i lagtinggruppa.
Politisk program
I prinsipprogrammet sitt frå 2017 skildrar partiet seg sjølv som eit «borgarleg, sosialt og liberalt nasjonalparti» som «legg vekt på sjølvstende for den einskilde, styrken i fellesskapet mellom menneske, og fridomen for folk og nasjon».
I programmet sitt for 2015–2019 går partiet inn for forhandlingar mellom Færøyene og Danmark om danninga av ein forbundsstat, der forhandlingsresultatet vert lagt ut til folkerøysting. Fólkaflokkurin vil at Færøyene skal overta alle styresmaktsområde som er nemnt i Overtagelsesloven av 2005, i første omgang utlendingepolitikken.
Partiet går inn for ein sjølvberande økonomi og sparsemd på offentlege budsjett. Fólkaflokkurin har stått i spissen for å innføra eit skattesystem med flat skatt på Færøyene. Systemet har likevel ei viss differensiering mellom inntektsnivå. I programmet for 2015–2019 går partiet inn for skattelette for låge og middels høge inntekter.
Færøyene er ikkje medlem av EU, trass i at Danmark er det. I programmet sitt for 2015–2019 går Fólkaflokkurin inn for frihandel på fiskevarar mellom Færøyene og EU, men imot færøysk medlemskap i EU. Partiet ynskjer òg frihandelsavtalar med Russland og Kina. Fólkaflokkurin ynskjer at Færøyene skal få observatørstatus i SN og verta sjølvstendig medlem i Handelsorganisasjonen i verda.
Organisasjon
Alle medlemmane i partiet er medlem av éin av dei sju veljarsamskipnadene, som tilsvarer dei gamle valkrinsane. Den eldste, Havnar Framburðsfelag (Tórshavns Framstegssamskipnad), dekker Suðurstreymoy og er eldre enn Fólkaflokkurin. Det høgaste organet til partiet mellom det årlege landsmøtet er partileiinga, som består av formannen, lagtinggruppa, eventuelle regjeringsmedlemmar, formennene i veljarsamskipnadene og i tillegg éin medlem frå kvar veljarsamskipnad. Ungdomsorganisasjonen HUXA er likestilt med veljarsamskipnadene.
Historie
I slutten av 1930-åra gjekk Vinnuflokkurin og avhopparar frå Sjálvstýrisflokkurin saman om å stifta eit nytt, konservativt sjølvstyreparti på Færøyene, Fólkaflokkurin. Den 3. desember 1939 vart det kunngjort at Jóannes Patursson, Færøyenes fremste parlamentarikar før andre verdskrigen, tilhøyrde desse kreftane. I løpet av desember gjekk fleire veljarsamskipnader i Sjálvstýrisflokkurin over til Fólkaflokkurin, og den 16. desember vart Patursson vald til formann for eit utval som skulle leggja fram vedtekter for partiet. Den offisielle stiftinga fann stad den 2. januar 1940, og Jóannes Patursson og Thorstein Petersen vart då vald til høvesvis formann og nestformann. I likskap med Vinnuflokkurin, henta Fólkaflokkurin tidleg storparten av sin oppslutning frå fiskeindustrien og privat næringsliv. Fólkaflokkurin tok kanskje over så mykje som halvparten av Sjálvstýrisflokkurin sin medlemsmasse. Fólkaflokkurin brukte den vellukka Sjóvinnubankin som døme på kor viktig ein sterk økonomi var for å oppnå meir sjølvstyre.
Partiet stilte til val for første gong ved lagtingvalet 1940, og fekk 24,7 % av røystene (6 av 24 mandat), og vart det nest største partiet etter Sambandflokkurin. Ved lagtingvalet 1943 vann Fólkaflokkurin i eit valskred med 41,5 % av røystene (12 av 25 mandat). Ved folketingvalet 1943 vart Thorstein Petersen den suverene valvinnaren under slagordet «Fyri Føroyum skulu Føroyingar ráða», «Over Færøyene skal færøyingane rå». Etter slutten av den andre verdskrigen i 1945 fekk partiet 43,4 % av røystene (11 av 23 mandat). Thorstein Petersen var lagtingformann 1943–1945 og 1945–1946, og overtok som partiformann etter Paturssons død i 1946. Ved folkerøystinga på Færøyene 1946, som tok for seg sjølvstyrespørsmålet, stemde fleirtalet for lausriving frå Danmark, men avgjerda vart overstyrt av Folketinget. Dette ledet likevel til Hjemmestyreloven i 1948, som mange innan Fólkaflokkurin rett nok var imot, fordi den ikkje tydde fullt sjølvstyre. Ved nyvalget i 1946 vart Fólkaflokkurin verande det største partien, men partiene som gjekk inn for framleis hopehav med Danmark fekk eit knapt fleirtal. Fólkaflokkurin var det største partiet på øyane fram til valet i 1954, då det vart ei utjamning av oppslutninga rundt partia på Lagtinget. Oppslutninga til partiet har lege jamt ved om lag 20 % av røystene dei siste 40 åra.
Thorstein Petersens politiske og forretningsmessige karrière enda i 1951 med ein dom for økonomiske mislighald. Petersen vart seinare i stor grad frifunne, men detta bana likevel veg for arvtakaren hans, Hákun Djurhuus, og Petersen døydde tidleg i 1960 som følgje av eit fall ombord på ei ferje. I 1950-åra fekk partiet ein fastare struktur med ein sentralt lekk, der D.P. Danielsen vart tilsett som første landsekretær. Hákun Djurhuus leidde partiet fram til 1980, og var statsminister 1963–1967. Jógvan Sundtein var formann 1980–1993, deretter Anfinn Kallberg 1993–2007. Under Kallberg var partiet representert både på Lagtinget og Folketinget, og Kallberg var statsminister 1998–2004. Partiavisa Dagblaðið opplevde fornying og vekst med Óli Breckmann som redaktør, men i 2003 bukka ho likevel under etter årelange økonomiske problem. Partiet var med i Jóannes Eidesgaards andre regjering saman med Javnaðarflokkurin og Sambandflokkurin 2004–2008.
Noverande partiformann er Jørgen Niclasen, som vart vald første gong i ei kampavstemming mot Bjarni Djurholm ved landsmøtet til partiet i 2007. Etter lagtingvalet 2008 hadde Fólkaflokkurin sju representantar. Frå 2008 sat partiet i regjering att saman med Javnaðarflokkurin og Sambandflokkurin i Kaj Leo Johannesens første regjering. I 2010 braut lagtingmedlemmen Poul Michelsen med partiet, som han meinte gjekk i motsett retning av ideologien sin. Michelsen var kjent som betydeleg meir liberal i både sosiale og økonomiske spørsmål og radikal i sjølvstyrespørsmålet enn sina partikollegaer før han melde seg ut. Han meinte òg at ein krins rundt Kallberg forhindra reformer som det tidlegare hadde vore solid fleirtal for i partiet. I 2011 stifta Michelsen det liberale partiet Framsókn, men det fekk ingen umiddelbar innverknad på Fólkaflokkurins oppslutning. Våren 2011 braut Fólkaflokkurin regjeringssamarbeidet etter usemje om finanspolitikken.
Etter lagtingvalet 2011 har Fólkaflokkurin delteke i eit regjeringssamarbeid med Sambandflokkurin, Miðflokkurin og Sjálvstýrisflokkurin. Sjálvstýrisflokkurin braut samarbeidet hausten 2013, men regjeringa hadde framleis fleirtal. Janus Rein, som opphavleg var vald for Framsókn, melde seg inn i Fólkaflokkurin same haust. Dette medførte at partiet for første gong sidan valet i 1988 vart Lagtinget sitt største parti, og for første gong sidan den andre verdskrigen hadde fleire enn åtte representantar.
Sweet and Easy to Love
«Sweet and Easy to Love» er ein rockabilly-song skriven og framført av Roy Orbison. Songen vart spelt inn for Sun Records den 23. juni 1957. B-sida til singelen, «Devil Doll», vart spelt inn same dagen, i Sun Studios i Memphis i Tennessee. Songen gjekk ikkje inn på singellista.
Fylkesveg 862 i Nordland
Fylkesveg 862 i Nordland går mellom Vinje og Trettmyra i Vågan kommune. Vegen er 13 km lang.
Paul Thyness
Paul Thyness var ein norsk politikar, fødd og død i Oslo. Han var stortingsrepresentant 1965-81 frå Oslo og for partiet Høgre.
I 1956 fekk Thyness stilling som utgreiingsleiar i partiet Høgre, seinare også som sekretær i stortingsgruppa. Då John Lyng danna regjering i 1963 var Thyness statssekretær på statsministerkontoret. Frå 1965 til 1981 var Thyness var vald inn på Stortinget frå Oslo. På Tinget var han medlem i Forsvarskomiteen 1965–73, Utanriks- og konstitusjonskomiteen 1973–77 og Finanskomiteen 1977–81.
Etter han forlet Stortinget arbeidde Thyness i FNs utviklingsprogram (UNDP) i New York til 1988, der var han president i hjelpeorganisasjonane CARE Norge og CARE International. Han var 1992-98 formann i representantskapen til Noregs Bank.
Thyness var styreformann i Norges Utenrikspolitiske Instititt (NUPI) i periodane 1972–78 og 1988–92, samt president i Nordmanns-Forbundet 1975–80.
Diskografien til Creedence Clearwater Revival
Dette er ei liste over diskografien til det amerikanske rockebandet Creedence Clearwater Revival, som gav ut det første albumet og den første singelen sin i juli 1968. Diskografien omfattar sju studioalbum, to konsertalbum, 14 samlealbum og 15 singlar. Sjølv om gruppa berre var aktiv i fire år, har dei seld meir enn 30 millionar album og singlar berre i USA aleine, og har toppa listene i mange land.
Fylkesveg 864 i Nordland
Fylkesveg 864 i Nordland går mellom Kleppstad og Brenna i Vågan kommune. Vegen er 11,4 km lang.
Noddy Holder
Neville John «Noddy» Holder MBE er ein engelsk musikar og skodespelar, mest kjend som frontmann og vokalist i rockebandet Slade.
Holder skreiv dei fleste songane til Slade i lag med bassisten og fiolinist Jim Lea. Holder er kjend for den særeigne stemma si. I nyare tid har han arbeidd som programleiar for radio og fjernsyn.
Epigenetisk
Epigenetisk er ei mineralogisk-geologisk danning som er yngre enn omgjevnadane sine. Dette kan til dømes vere eit mineral som har krystallisert ut etter dei andre i ein bergart. Omgrepet vert som regel nytta om omdanningar eller prosessar som har gått føre seg ved låg temperatur og lågt trykk, på eller nær jordoverflata.
Sven-Åke Lundbäck
Sven-Åke Lundbäck er ein svensk tidlegare langrennsløpar frå Töre i Norrbotten, og seinare idrettslærar i Luleå. Han vart olympiameister på 15 km i 1972 og verdsmeister på 50 km i 1978, siste gongen gjekk han også på det svenske stafettlaget som vart verdsmeistrar.
Lundbäck vann verdscupen i langrenn 1978 og vart sesongen etter nummer tre i same. Han tevla for Bergnäsets AIK og vart svensk meister ti gongar mellom 1971 og 1978.
Gullmedaljar i svenske meisterskap
Lundbäck sigra i Vasaloppet i 1981.
Kunstindeks Danmark
Kunstindeks Danmark er eit sentralt register over kunstverk i statlege og statsanerkjente danske museum. Registeret vert grunnlagd på Statens Museum for Kunst i 1985 og leiast av Kulturarvsstyrelsen.
Registeret inneheld opplysningar om rundt 101,155 verk av danske og utanlandske kunstnarar og meir enn 34,000 verk er illustrerte. Ei digitalisert utgåve av Weilbachs Kunstnerleksikon er ein integrert del av Kunstindeks Danmark.
The Best of the Moody Blues
The Best of the Moody Blues er eit samlealbum av progrockbandet The Moody Blues, gjeven ut 28. januar 1997. Albumet var det første samlealbumet til Moody Blues med songen «Go Now», ein song spelt inn i 1964 med den dåverande vokalisten Denny Laine, som sidan vart erstatta av Justin Hayward kort tid etter.
Innhald
All songs written by
Mineralet turkis
Turkis er eit blått til blågrønt mineral, som krystalliserer triklint og har hardleik 5–6. Det finst oftast i massiv form med voksaktig glans. Krystallar er sjeldne. Det er eit vass- og hydroksylhaldig fosfat av kopar og aluminium, CuAl6(PO4)4(OH)8·4H2O. Det vert danna ved forvitring av aluminiumrike bergartar.
Turkis blir brukt som smykkestein og har sidan oldtida vore funne i Sinai (forlengst uttømt) og Iran (Nishapur, uttømt på 1900-talet). Hovudkjelda til turkis er i dag det sørvestlege USA; New Mexico, Nevada og Arizona. Turkis vart tidleg utnytta av indianarne til vene sølvsmykke. Det kjenst òg frå Sibir, Turkmenistan, Mexico, Peru og andre. Kunstig turkis med god farge kom på marknaden i 1970-åra.
Bein-turkis, tann-turkis, fossil turkis, oksidental turkis og odontolitt er fossile bein eller tenner farga av jernfosfat (vivianitt), òg brukt som smykkemateriale.
Lady of the Stars
Lady of the Stars er det syttande studioalbumet til den skotske visesongaren Donovan. Det kom ut i Storbritannia og USA i januar 1984.
Historie
I 1983 fekk albuma til Donovan liten distribusjon i Storbritannia og ingen i USA. Populariteten hans hadde dalt gradvis gjennom 1970-åra og tidleg i 1980-åra, og dei store plateselskapa var ikkje overtydde om at albuma hans ville selje særleg. Donovan valde å vinne over plateselskapa og nå tilhengjarane sine i Amerika og Storbritannia. Han spelte inn nye versjonar av «Sunshine Superman» og «Season of the Witch» for det nye albumet. Begge songane var tidlegare gjevne ut på Sunshine Superman i 1966 og Donovan's Greatest Hits i 1969. Med å ha desse kjende sognane med kunne plateselskapa nytte det i marknadsføringa si.
I tillegg til desse to songane, oppdaterte Donovan tre andre songar frå katalogen sin, «Lady of the Stars», «Local Boy Chops Wood» (begge frå Donovan i 1977) og «Boy for Every Girl» frå Essence to Essence i 1973. I tillegg skreiv han fem nye songar.
Sjølv om Lady of the Stars kom ut direkte via RCA i Storbritannia var det Allegiance Records som gav ut albumet i USA.
Av gjesteartistar på albumet finn ein Graham Nash, Pete Carr, Jim Horn, Bonnie Bramlett, Wilton Felder og Dave Mason.
Orkana forlag
Orkana forlag AS er eit bokforlag i Stamsund i Lofoten med Oslo-kontor i Industrigata på Majorstua. Forleggjar er Elisabeth Johansen, som skipa forlaget i 1992.
Orkana forlag vart akseptert som poeng-gjevande utgjevar av akademisk litteratur i 2009 (Orkana akademisk), og i samband med dette er det skipa til eit arbeidsutval med representantar frå fleire universitet og høgskular i Noreg.
Orkana forlag gjev òg ut bøker på oppdrag frå verksemder og organisasjonar, eller i samarbeid med verksemder og organisasjonar.
Boknakaran
Boknakaran er ei nordnorsk visegruppe som vart starta i 1992 og består av Ragnar Olsen, Jan Arvid Johansen, Malvin Skulbru og Pål Thorstensen. Dei har gjeve ut ei rad plater, og har turnert mykje i Nord-Noreg. Sidan 2008 har bandet hatt med Julie Alapnes Normann i staden for Malvin Skulbru. Mange av visene til Boknakaran er prega av politiske skråblikk, og speler gjerne på den nordnorske kystkulturen. Senja-diktaren Helge Stangnes blir rekna som den femte boknakaren, fordi mange av dikta hans har blitt tonesett og framført av Jan Arvid Johansen. Eit av desse er diktet «Hortensia», som kanskje er den mest kjente visa til Boknakaran.
Årleg held Boknakaran romjulskonsert på vertshuset Skarven i Tromsø.
I 2012 hadde Boknakaran 20-årsjubileumkonsert på Tromsø kulturhus.
Ski-VM 1995
Verdsmeisterskapen på ski i nordiske greiner 1995 vart arrangert i perioden 9.–19. mars 1995 i Thunder Bay i provinsen Ontario i Canada. 15 tevlingar vart avvikla i løpet av meisterskapen.
10 km klassisk stil
Dato: Laurdag 11. mars 1995
<br style="clear:both" />
15 km jaktstart
<br style="clear:both" />
30 km klassisk stil
Dato: Torsdag 9. mars 1995
<br style="clear:both" />
50 km fristil
Dato: Søndag 19. mars 1995
<br style="clear:both" />
4 x 10 km stafett
Dato: Fredag 17. mars 1995
Dei to første etappane gjekk i klassisk, dei to siste i fristil. <br style="clear:both" />
5 km klassisk stil
Dato: Søndag 12. mars 1995
<br style="clear:both" />
10 km jaktstart
Dato: Tysdag 14. mars 1995
<br style="clear:both" />
15 km klassisk stil
Dato: Fredag 10. mars 1995
<br style="clear:both" />
30 km fristil
Dato: Laurdag 18. mars 1995
<br style="clear:both" />
4 x 5 km stafett
Dato: Fredag 17. mars 1995
<br style="clear:both" />
Normalbakke/15 km
Dato: Onsdag 8. mars 1995
<br style="clear:both" />
Lag (normalbakke K90/4x5 km)
Dato: Onsdag 15. mars 1995
<br style="clear:both" />
Normalbakke K90
Dato: Søndag 12. mars 1995
<br style="clear:both" />
Storbakke K 120
Dato: Laurdag 18. mars 1995
<br style="clear:both" />
Laghopping K120
Dato: Torsdag 16. mars 1995
<br style="clear:both" />
Medaljestatistikk
<br style="clear:both" />
John McFee
John McFee er ein amerikansk songar, låtskrivar, gitarist, plateprodusent og multi-instrumentalist, og i mange år medldem av The Doobie Brothers.
Før han vart medlem av Doobie Brothers spelte han mellom anna pedalsteelgitar på Van Morrison-albuma Tupelo Honey og Saint Dominic's Preview og med mange andre artistar, som Steve Miller på albumet Fly Like An Eagle, Grateful Dead på From the Mars Hotel, og Boz Scaggs, Emmylou Harris, Link Wray, Rick James, Janis Ian, Ricky Skaggs, The Brothers Four, Nick Lowe, Wanda Jackson, Bill Wyman frå The Rolling Stones, Crystal Gayle, Mike Bloomfield, John Michael Montgomery, The Beach Boys, Norton Buffalo, Twiggy, Eikichi Yazawa, Chicago og The Kendalls.
McFee spelte òg i mange år med Huey Lewis i gruppa Clover og på Huey Lewis and the News-albuma Sports og Hard at Play. McFee spelte òg med Glen Campbell på albumet Meet Glen Campbell.
McFee har spelt på fleire Elvis Costello-album, som My Aim is True; der han spelte sologitar på «Alison».
Tidleg i 1979 vart han medlem av The Doobie Brothers, der han erstatta Jeff Baxter. Då Doobie Brothers vart oppløyst seint i 1982, skipa han og Keith Knudsen countryrockgruppa Southern Pacific.
Croce Rossa
Croce Rossa (italiensk) eller Croix Rousse (fransk) er ein 3 546 meter over havet høg fjelltopp i Graji-Alpane, på grensa mellom provinsen Piemonte i Italia og departementet Savoie i Frankrike. Fjellet reiser seg inst i dalføra Viù og Lanzo.
Geografen Antonio Tonini var fyrstemann til topps då han sommaren 1857 utforska dei kringliggjande fjellområda. På toppen er reist ei statue av Maria møy.
Asja
Asja (russisk Аша́) er ein by i Tsjeljabinsk oblast i Russland med om lag 35 000 innbyggjarar. Han ligg ved elva Sim, ei sideelv til Belaja, 377 km vest for Tsjeljabinsk.
Kapital
Kapital er eit omgrep innan økonomi som viser til noko som kan investerast i produksjon av varer eller tenester.
Asja
Asja er kjent for sine alpinanlegg ved Adzigardak.
Kapital
Klassisk økonomi
I klassisk økonomisk tenking, slik omgrepet mellom anna er brukt av Adam Smith og David Ricardo, består kapital av følgjande element:
Ein skil mellom realkapital, konkrete fysiske ting som maskinar, verktøy, fabrikkbygningar, skip, lager av råvarer og så bortetter som kan setjast inn i ein produksjonsprosess, og penge- eller finanskapital, som viser til alle slags fordringar til ei verksemd eller ein økonomisk sektor.
Marxisme
Karl Marx, forfattaren av Kapitalen, hevda at kapital er ei direkte følgje av privat eigedomsrett. Kapital er ifølgje Marx kvart og eit verd som gjev eigaren sin høve til å tileigne seig ein del av meirverdien produsert i den samfunnsmessige produksjonen.
Human kapital
I nyare sosialøkonomisk litteratur brukar ein omgrepet human kapital, som er uttrykk for kunnskapen og ferdigheitene til folkesetnaden. Denne kapitalen kan aukast gjennom utdanning og opplæring, som dermed er ei investering i human kapital. Studiar av økonomien til utviklingsland viser at human kapital er ein viktig faktor for å forklare kvifor einskilde land er fattige og andre økonomisk avanserte.
Kulturell kapital
Pierre Bourdieu innførte på 1970-talet omgrepet kulturell kapital, det å ha kunnskap om kulturelle uttrykksformer. Slik kunnskap er ein verdifull sosial ressurs som til dømes viser seg gjennom ei evne til å gje smaksdommar, kven som har «god» og kven som har «dårleg» smak, og dermed kven som skal inkluderast og blir ekskludert i sosial omgang.
Zvenigorod
Zvenigorod (russisk skrift Звени́город) er ein by i Moskva oblast i Russland med om lag 13 000 innbyggjarar. Han ligg ved elva Moskva, rundt 50 km vest for Moskva by.
Historie
Busetnaden har eksistert sidan 1100-talet, men er første gong nemnt i dokument i 1338.
Zvenigorod fekk byrettar i 1784. På slutten av 1800-talet vart byen populær blant intelligentsiaen i Moskva. Mange ekstravagante datsjaer vart bygt i nærleiken. Nokre av desse husar i dag museum for Sergej Tanejev, Anton Tsjekhov og Isaac Levitan.
Savvino-Storozjevskij-klosteret
Fyrst Jurij bad i 1398 St. Savva, ein av Sergij Radonezjskij sine første disipler, å dra til Zvenigorod og grunnleggje eit kloster på Storozji Kholm (Utkikksåsen). St. Savva av Storozji vart i den kvite Jomfrufødselskatedralen i 1407. Denne diminutive, grovt tilhogde kyrkja står framleis, men ho har nyleg vorte restaurert. Fresker i alteret er datert til rundt 1420, men resten av interiøret vart måla i 1656. Ein storslått ikonostasis i fem rader og himmelporter i Stroganov-stil vart sett inn i 1652.
I 1650 vart klosteret valt av tsar Aleksej I som hans residens utanfor byen. I løpet av fem år bygde dei eit kongeleg palass i kvit stein og eit lysthus for tsarina. Klosteret vart innringa med steinmurar og tårn, etter mønster frå Troitse-Sergijeva Lavra. Son til Aleksej, tsar Fjodor III heldt seg her mesteparten tida, men etter han døydde i 1682 gjekk det tilbake med klosteret.
Mona Lisa
Mona Lisa, òg kalla La Joconde, er eit 77 × 53 cm stort kvinneportrett i oljefargar på ei plate av poppeltre som den italienske kunstnaren Leonardo da Vinci fullførte ein gong i tidsrommet 1503 til 1506 eller til 1519. Portrettet av denne unge kvinna med den karakteristiske løyndomsfulle smilen, truleg ei kvinne frå Firenze, Mona Lisa del Giocondo, har i nyare tid vorte eit av dei mest vidgjetne måleria i verda. Det er eigd av den franske staten og stilt ut i Musée du Louvre i Paris.
Zvenigorod
Savvino-Storozjevskij-klosteret
I mai 1918, da bolsjevikane prøvde å konfiskere leivningane av St. Savva, vart fleire personar skotne og drepne. I 1985 vart klosteret underlagt Danilov-klosteret i Moskva. Leivningane til St. Savva ført attende til klosteret i 1998.
Mona Lisa
Allereie frå fyrste stund vart dette måleriet sett stor pris på i kunstnarkrinsar, og mange kunstnarar så på det som eit føredøme på korleis eit portrett skulle målast. I romantikken vart kunstnarane særleg fascinert av det gåtefulle som dei såg i maleriet, og dei mytane som har gjort det til eit av dei mest kjende av alle måleri, tok til å utviklast. Det viktigaste elementet i denne myteskapinga var den løyndomsfulle smilen til kvinna, og det har vore lansert ein rad ulike forklåringar på kvifor ho smiler på dette viset, frå til dømes at det har å gjere med at ho var sjukleg, til at ho var lukkeleg og avslappa.
NM i alpine greiner 1949
Noregsmeisterskapen i alpine greiner 1949 fann stad dagane 12.-13. mars 1949 på Lillehammer i Oppland.
Slalåm
Dato: 13. mars 1949
<br style="clear:both;" />
Utfor
Dato: 12. mars 1949
Kombinasjon
<br style="clear:both;" />
Utfor
<br style="clear:both;" />
Etasje
Ein etasje er fleire samanhengande rom på same eller nesten på same plan i ein bygning.
På norsk tyder «første etasje» det første planet over terrenget, medan «første etasje» på mange andre språk tyder det andre planet.
Turmalin
Klåre varietetar av elbaitt blir nytta som edelsteinar og blir gjeve namn etter fargen: akroitt (fargelaus), rubellitt (raud), verdelitt (grøn) og indigolitt (blå). Slike turmalinar kjem særleg frå granittpegmatittar i Brasil, California, Madagaskar, Namibia, Ural og Afghanistan.
I Noreg finn ein den svarte og jernrike schörl, som er særs utbreidd i små mengder i metamorfe bergartar og i større krystall på mange granittpegmatittgangar
Vília
Vília (gresk Βίλια) er ein landsby og tidlegare kommune vest for Aten i Hellas. Frå 2011 er han ein del av kommunen Mándra-Idýllia i periferieininga Vest-Attikí i periferien Attikí.
Radioactivity
Songen vart gjeven ut som singel i Europa og USA og gjekk heilt til topps på singellista i Frankrike. Han vart spelt inn for albumet The Mix i 1991.
«Radioactivity» har blitt spelt på konsertane til Kraftwerk sidan han kom ut. Under den første framføringa i 1976 prøvde bandet ut ei eksperimentell lysstråle-styrt «perkusjonsbur», der Wolfgang Flür prøvde å utløyse elektroniske trommelydar ved å bryte lysstrålane med armrørsler. Systemet var derimot ikkje til å lite på og feila ofte.
Vília
Ved folketeljinga i 2011 hadde kommunaleininga Vília 1 753 innbyggjarar, medan tettstaden med same namn hadde 1 269 innbyggjarar.
Radioactivity
Den originale innspelinga bestod av ein pågåande basslinje på ein Minimoog (spelar åttandedelsnotar), med akkordar spelt med den særeigne «kor»-disken på ein Vako Orchestron. Morsekodesignal som stavar «R-A-D-I-O-A-C-T-V-I-T-Y» vert òg nytta nær byrjinga av songen.
Teksten på versjonen i 1975 spelar på tydinga av tittelen, med linja «Discovered by Madame Curie» side om side med «Tune in to the melody». Medan originalen ikkje tek stilling til om radioaktivitet er trygt eller ikkje, droppar 1991-versjonen alle referansar til radio og teksten har heller eit antiatomvåpen/atomenergi-tema, der den gjentakande tekstlinja er «stop radioactivity» med referansar til å forureine folkesetnader og Tsjernobyl, Harrisburg, Sellafield og Hiroshima. Bandet spelte songen på «Stop Sellafield»-konserten i 1992. Songen vart miksa vidare for ei ny singelutgjeving av William Orbit og François Kevorkian. I 2012 spelte Kraftwerk ein ny remix av songen under No Nukes 2012 i Japan. Til minne om katastrofen ved Fukushima Daiichi atomkraftverk song dei songen på japansk, med tekstendringa «Tsjernobyl, Harrisburg, Sellafield, Fukushima».
Songen er nytta i filmane Berlin Alexanderplatz i 1980 og Into Eternity i 2010.
Fatboy Slim-versjon
Fatboy Slim spelte «Radioactivity» for samlealbumet hans Late Night Tales: Fatboy Slim. Songen vart gjeven ut som ein avgrensa singel.
Jean de Reszke
Biografi
Reszke utdanna seg til songar i Italia og debuterte i 1874 i Venezia som Alfonso i Leonora. Etter det opptredde han i fleire år i Paris og London. Under fortsette songstudium endra han barytonrøysta si til ein glansfull tenor. Reszke var 1885-89 tilsett ved operaen i Paris. Sidan opptredde han i mange år som gjest både der, i London, og i St. Petersburg. I åra 1893-99 var han kvart år i New York og song på Metropolitan-operaen. Han vart hylla som si tids fremste operatenor, ein verkeleg songkunstnar.
I 1904 tok han avskil frå scena og verka sidan som songlærar i Paris. Mellom elevane hans var den norske tenoren Erling Krogh.
Fremste rolletolkingar
Mellom hans roller kan nemnast Raoul i Hugenottene, Profeten, Vasco da Gama i Afrikanerinnen, Romeo, Faust, Cid, Radamés i Aida, Otello, Pajazzo i tillegg til wagnerrollene Tannhäuser, Lohengrin, Walther von Stolzing, Siegfried og Tristan
Ketchumbreen
Ketchumbreen er ein isbre som flyt austover ved foten av Palmer Land med ei lengd på kring 80 km. Han flyt ned mellom Latady Mountains og Scaife Mountains og ut i Gardnerfjorden. Han vart oppdaga av Ronne antarktiske forskingsekspedisjon (RARE), 1947–48, under Ronne, som namngav han etter Gerald Ketchum i US Navy som var kommandør på isbrytar «Burton Island» som braut isen fri for RARE frå Marguerite Bay på reisa heim.
Fylkesveg 881
Fylkesveg 881 finst i fleire fylke i Noreg:
Jim Lea
I 1980-åra var Lea òg produsent for dei fleste innspelingane til Slade.
Lea forlet Slade etter at Holder forlet bandet i 1991 og meinte at Slade var alle fire av dei eller ingentingn.
Tvedalitt
Tvedalitt er eit mineral, eit kalsium-mangan-berylliumsilikat, (Ca,Mn)4Be3Si6O17(OH)4· 3H2O med zeolittiske eigenskapar. Det opptrer som små beige sfærolittar, overvokst av chiavennitt.
Det er kalla opp etter Tvedalen ved Larvik. Mineralet vart originalskildra 1992 frå ein syenittpegmatitt i området.
Mount Gleaton
Mount Gleaton er eit fjell, 2130 meter over havet, som ligg oppom Tuckerbreen frå nord, nær enden av ryggen like nord for Helmanbreen i Admiralty Mountains i Antarktis. Det vart kartlagd av US Geological Survey (USGS) frå landmålingar og flyfoto tekne av U.S. Navy, 1960–62, og vart namngjeve av Advisory Committee on Antarctic Names etter Clarence E. Gleaton, ein helikopterpilot som flaug landmålingame til USGS av området, 1961–62.
Ýpsonas
Ýpsonas (gresk Ύψωνας, tyrkisk İpsona) er ein by på Kypros og ein kommune i distriktet Lemesós i Republikken Kypros. Kommunen vart oppretta i 2011. Delar av kommunen ligg innanfor det britiske baseområdet Akrotíri.
Ved folketeljinga i 2011 hadde kommunen 11 117 innbyggjarar. Ýpsonas inngår i storbyområdet til Lemesós.
Aegolius
Aegolius er lita ei biologisk slekt av ugler som samlar fire artar. Tre av artene er avgrensa til «den nye verda», men perleugla har ei sirkumpolar utbreiing på tvers av Nord-Amerika og Eurasia.
Skildring
Desse er i hovudsak nattaktive skogsugler i tempererte eller kaldare klima, dei to nordlege artane, slipeugle og perleugle hekkar i barskog, svartbrynugle i Sør-Amerika, kanelugle i Sentral-Amerika hekkar i tåkeskog eller eikeskogar.
Dette er standfuglar, men dei nordlege artane vil i det minste nokre gonger trekke sørover eller til lågare høgder om hausten. Rørslene er vanskeleg å overvåke på grunn av problem med å oppdage desse nattlege uglene utanfor hekkesesongen når dei ikkje læte.
Aegolius-ugler er små, stumpe, korthala med breie venger. Artane varierer i området 18-27 cm i lengd. Dei er mørk brune eller svarte på oversida, og kvitaktig eller brungule under, merkt med striper eller flekkar i dei to nordlege artane. Hovudet er stort, med gule auge og ein veldefinert «tallerken» i andletet. Flukta er sterk, smidig og direkte.
Desse uglene tar hovudsakleg gnagarar og andre små pattedyr som byttedyr, men vil òg beite på fuglar, flaggermus, insekt og andre virvellause dyr i samsvar med kva som er tilgjengeleg.
Aegolius-ugler hekkar i hòle tre og legg fleire egg i kullet. Dei har læte av gjentatte fløytetonar i hekkesesongen.
Artslista
Aegolius-ugler i rekkjefølgje etter Clementslista versjon 6.7 frå september 2012 med norske namn etter Norske navn på verdens fugler.
Bakal
Bakal (russisk Бакал) er ein by i Tsjeljabinsk oblast i Russland med om lag 22 000 innbyggjarar. Han ligg på vestsida av Uralfjella, 264 km vest for Tsjeljabinsk, på jernbanen Tsjeljabinsk–Ufa.
Bakal vart grunnlagd i 1757 og han fekk bystatus i 1951.
Rising av Donovan
Rising er det tredje konsertalbumet til den skotske visesongaren Donovan. Det kom ut på Permanent Records i 1990. Rising fekk tittelen The Classics Live i USA, 25 Years in Concert i Europa og Atlantis i Storbritannia. Etter Rising har det vore mange nyutgjevingar av songane frå albumet med mange forskjellige titlar.
Rising vart visstnok innspelt sporadisk frå 1982 til 1986 på forskjellige stader i verda. Etter nærare ettersyn har ein kome fram til at albumet er frå ein amerikansk turne i 1971 og frå Cambridge Folk festival i 1981.
Historie
Sjølv om det ikkje kom ut Donovan-album i Storbritannia og Amerika tidleg i 1980-åra, var konsertane hans framleis populære. Donovan turnerte konstant i denne tida, og spelte mykje i Nord-Amerika og Europa.
Chicken Hearted
«Chicken Hearted» er ein Rhythm and Blues-song skriven av Bill Justis. Songen vart spelt inn av Roy Orbison for Sun Records i 1957. B-sida til singelen, «I Like Love», var ein rockabillysong skriven av Jack Clement. Songen gjekk ikkje inn på singellista.
Eugeosynklinal
Det er mogeleg å kjenne att deformerte og omdanna avleiringar i berggrunnen i fjellkjeder som tidlegare har hatt ei eugeosynklinal historie. Dette kan ein til dømes sjå i grønsteinar og grønskiferar i Trøndelag og på Vestlandet. Dette er forid gammal havbotn har kome inn i ei kollisjonssone mellom store jordskorpeplater.
Svend L. Skårdal
Svend Larsson Skårdal var ein norsk gardbrukar, slaktar og politikar frå Ålen i Sør-Trøndelag. Han representerte Arbeidarpartiet på Stortinget i fire treårs-periodar.
Skårdal var gardbrukar i Ålen og i tillegg bygdeslaktar. Han var medlem i Ålen heradsstyre frå 1893, ordførar i åra 1908-1916. Ved stortingsvalet hausten 1915 vart han vald til stortingsrepresentant frå einmannskrinsen Gauldalen. På Tinget var han i perioden 1916-18 medlem i Skog- og vassdragskomiteen. I 1918 lukkast han ikkje å verte attvald. Derimot kom han inn att på Stortinget då einmansskrinsane i 1921 var erstatta med fylkesvise landkrinsar. Så frå 1922 til 1930 hadde han fast plass på Stortinget. I alle desse åra var han med i Landbrukskomiteen; sekretær 1922-27 og nestformann 1928-30.
Skårdal var i mange år styremedlem i Norsk Arbeidsmandsforbund.
Songaren Helge Rønning
Helge Rønning er ein norsk tenor frå Utskarpen i Rana. Han er utdanna ved Østlandets Musikkonservatorium og Operaakademiet i København.
Han har opptredd ved Den Norske Opera, Den Kongelige Danske Opera og Göteborgsoperaen.
Han mottok i 2001 Erling Kroghs sangerlegat.
Nils Børresen
Nils Elias Børresen var ein norsk kjøpmann og stortingsmann frå Flekkefjord.
Børresen var son til ein skipsreiar. Sjølv tok han til som kjøpmann i heimbyen Flekkefjord i 1837. Frå 1845 var han medlem av bystyret, og ordførar i «mange aar».
Børresen representerte Flekkefjord på stortinga 1848, 1851, 1854, 1857, Omframtstortinget 1858, og stortinga 1859-60 og 1862-63. Han var i 1848 og 1851 medlem i Justiskomite nr 2, 1851 medlem og sekretær i Lagtinget og medlem i lovkomiteen av 1851. Sidan var han medlem 1854 i Justiskomite nr 1, medlem 1857 og sekretær 1859-60 og 1862-63 i Vegkomiteen.
Børresen levde ugift og døydde i Christiania, medan han var i byen som tingmann.
Tjukkstein
Tjukkstein er ein slipeform for diamant i form av eit oktaeder der begge pyramidespissane er rett avstumpa, men i ulik grad, den øvre dobbelt så mykje som det nedre (indisk snitt). Ein tjukkstein har såleis åtte sideflater pluss topp- og botnflate.
Svein Ludvigsen
Svein Ludvigsen er ein norsk tidlegare politikar frå Høgre. Han var stortingsrepresentant frå 1989 til 2001 og fiskeri- og kystminister i Regjeringa Bondevik II frå 2001 til 2005.
Ludvigsen vart nemnt ut til fylkesmann i Troms. 31. august 2001, men tiltredde fyrst 17. januar 2006. Han har sete på Stortinget i tre periodar, alle som representant frå Troms fylke og for partiet Høgre. Han sat samanhengande frå 1989 til 2005. Ludvigsen var visepresident i Lagtinget frå 1997 til 2001.
Tveititt-(Y)
Tveititt-(Y) er eit særs sjeldan mineral. Det vart først skildra frå ein granittpegmatitt ved Tørdal i Telemark i 1977. Det er eit trigonalt kalsium-yttriumfluorid med formel Ca14Y5F43, strukturelt nærskyldt med fluoritt.
Weilbachs Kunstnerleksikon
Weilbachs Kunstnerleksikon, ofte berre kalla Weilbach, er eit biografisk oppslagsverk over danske biletkunstnarar og arkitektar. Verket finst i fire utgåver med varierande titlar utgjeve frå 1877 og framover.
Philip Weilbach skreiv den fyrste utgåva av leksikonet og det kom ut i eit bind i 1877–78 med tittelen Dansk Konstnerlexikon. Fjerde utgåve kom ut i 1994–2000 og omtalar rundt 10,000 namn i ni bind.
4. utgåve inngår i Kulturarvsstyrelsens Kunstindeks Danmark (KID).
Johan P. Bye
Johan Peter Bye var ein norsk stortingsmann, koparslagar og brannsjef i Trondheim, fødd i Orkdal.
Bye slo seg ned i Trondheim som koparslagar. Han var i si tid medlem i formannskapet i Trondheim og forlikskommissær. I 1842 var han med å skipe handverkarforeininga i byen, og fekk sidan jobben som brannsjef i kommunen. Frå 1856 arbeidde han også som kontrollmålar og vrakar.
Bye møtte på Stortinget 1848 som andre varamann frå valkrinsen Trondhjem og Levanger. Han møtte i staden for avdøde Christian Sommerschild, då fyrste varamann melde forfall. Sidan var Bye vald tingmann frå same valkrinsen både i 1851, 1859-60 og 1862-63. På Stortinget var han i 1848 medlem i Næringskomite nr 2, 1851 medlem i Budsjettkomiteen og Adressekomiteen, 1859-60 i Budsjettkomiteen og 1862-63 i Militærkomiteen og av Lagtinget. Frå 1851 var han representantskapsmedlem i Noregs Bank.
Produsenten John Webster
John Webster er ein musikar, lydteknikar og produsent, som hovudsakleg speler klaverinstrument. Han byrja den musikalske karrieren sin som barn, fekk opplæring i klassisk piano fram til dei tidlege tenåra, og gjekk deretter over til å spela i rockeband. Eit av hans første band, Stonebolt, fekk ein topp 30-hit i USA med si første utgiving i 1978 og spelte deretter inn fire vellykka album.
Han vart med i bandet Red Rider i 1984, spelte på albumet Breaking Curfew det året og heldt fram med å vere med gruppa til dei vart oppløyste i 1990. Webster heldt deretter fram med å jobba tett i produksjonar med leiaren, Tom Cochrane, inkludert hans svært vellykka album Mad Mad World.
Gjennom 80- og 90-talet arbeidde han på mange store innspelingar gjort i Little Mountain Sound Studios i Vancouver med produsentane Bruce Fairbairn og Bob Rock.
Webster har medverka på mange album av etablerte artistar over heile det musikalske spekteret. Produksjonsprestasjonane hans inkluderer to Juno-prisar, mange nominasjonar og mange kanadiske utgivingar med multiplatina på begge språk.
Han komponerer òg musikk til filmar, mellom anna Rapid Fire (2005) og Absolute Zero.
Han opptredde live med R.S.O (Richie Sambora/Orianthi) i 2016 med konsertar i Europa, Asia og Sør-Amerika.
Partnaren hans er låtskrivar/artist Annette Ducharme.
Kubitzabreen
Kubitzabreen er ein sidebre til Cliffordbreen, som han flyt ut i like aust for Mount Samsel i Palmer Land. Han vart kartlagt av US Geological Survey (USGS) i 1974. Han vart namngjeven av Advisory Committee on Antarctic Names (US-ACAN) etter J.T. Kubitza i U.S. Navy som var bygningssjef under bygginga av Palmer-stasjonen i 1969-70.
Norsk Presseforbund
Norsk Presseforbund er ein medlemsorganisasjon som har som føremål å vere eit fellesråd i etiske og redaksjonelle fagspørsmål for norske massemedium. Medlemar er sjølvstendige og frittståande organisasjonar innanfor mediaverda, Norsk Journalistlag (NJ), Norsk Redaktørforening (NR), Mediebedriftenes Landsforening (MBL), Norsk Forbund for Lokal-TV (NFL, no innlemma i MBL), NRK, TVNorge, TV3, TV 2, P4, Norsk Lokalradioforbund (NLR), Landslaget for Lokalaviser (LLA), Fagpressen, SBS Radio Norge, Ukepressen (MBL).
Presseforbundet skal fungere som sekretariat for Pressens Faglige Utvalg, og har som mål å fremje den etiske standarden, yrkesetikken og integriteten i norske medium, for med det å styrke og verne om ytringsfridomen, pressefridomen og informasjonsfridomen. Dersom medlemane finn det naturleg å opptre samla gjennom Presseforbundet, kan forbundet ta opp saker til førehaving og gje fråsegner. Men Presseforbundet kan ikkje gjere vedtak som er rettsleg bindande for medlemane.
Den daglege verksemda i Presseforbundet vert teke hand om av eit sekretariat i Oslo leia av ein generalsekretær under instruks og i samsvar med funksjonsskildring vedteke av styret i forbundet.
Forbundet vart skipa 28. oktober 1910.
Cornelius Bumpus
Cornelius Bumpus var ein USA-amerikanske hornspelar, klaverspelar og vokalist frå Santa Cruz i California.
Seems to Me
«Seems to Me» er ein song skriven Boudleaux Bryant.
Cornelius Bumpus
Bumpus spelte altsaksofon frå tidleg alder og i 1966 var han med i bandet til Bobby Freeman. Sidan den gongen har han hovudsakleg spelt saksofon og orgel for ei rekkje artistar, som The Doobie Brothers og Steely Dan. Bumpus turnerte med Steely Dan frå 1993 til 2003.
Seems to Me
Songen vart spelt inn av Roy Orbison for RCA Victor i 1958, produsert av Chet Atkins i 1958. Dette var den første singelen Orbison spelte inn for RCA Victor i Nashville. B-sida til singelen var «Sweet and Innocent», skriven av Sherrill og Hall.
Cornelius Bumpus
I 1981 gav Bumpus ut det første soloalbumet sitt, A Clear View.
Bumpus døydde av eit hjarteinfarkt på eit fly frå New York til California i 2004.
Diskografi
Med Clifford Coulter
Med The Doobie Brothers
Med Donald Fagen
Med Moby Grape
Jemanzjelinsk
Jemanzjelinsk (russisk Еманжелинск) er ein by i Tsjeljabinsk oblast i Russland med om lag 30 000 innbyggjarar. Han ligg på austsida av dei sørlege Uralfjella 50 km sør for Tsjeljabinsk.
Byen vart grunnlagd i 1757 som ein kosakklandsby og han har vore kjend som stanitsa Jemanzjelinskaja (russisk: Еманжелинская) sidan 1866. Han vart ein kolgruvebusetnad i 1930–1931 og fekk bystatus i 1951.
Francesco Gabbani
Francesco Gabbani er ein italiensk songar og låtskrivar. Han vart kjend i Italia etter å vunne nykommarklassen i San Remo-festivalen i 2016 med songen «Amen». I 2017 vann han klassen for etablerte artistar i same tevlinga med «Occidentali's Karma», som òg var det italienske bidraget i Eurovision Song Contest i Kyiv 13. mai 2017.
Gless Peak
Gless Peak er eit fjell, 2630 moh, som ligg 2 nautiske mil vest-sørvest for Cirque Peak i Millen Range i Antarktis. Det vart kartlagd av US Geological Survey frå landmålingar og flyfoto tekne av U.S. Navy, 1960–64, og vart namngjeve av Advisory Committee on Antarctic Names etter Elmer E. Gless, ein biolog ved Hallett-stasjonen, somrane 1965–66, 1966–1967 og 1967–68.
Francesco Gabbani
Karriere
Gabbani slapp sitt debutalbum Greitist Iz i 2010 og fekk kontrakt med plateselskapet BMG i 2015. Året etter deltok han i San Remo-festivalen, arrangert av den italienske kringkastaren RAI. Der vann han nykommarklassen med «Amen». Han mottok òg kritikarprisen for songen.
I 2017 var Gabbani tilbake i San Remo-festivalen, denne gongen i klassen for etablerte artistar. Der deltok han med «Occidentali's Karma» som enda med å vinne tevlinga laurdag 11. februar. Etter sigeren stadfesta han og RAI at songen skulle representere Italia i Eurovision Song Contest 2017. Der enda songen på ein sjetteplass.
I 2019 gav Gabbani ut singelen «È un'altra cosa», den fyrste singelen frå hans fjerde album Viceversa. I 2020 deltok Gabbani på ny i San Remo-festivalen med songen «Viceversa». Gabbani og songen «Viceversa» enda på andreplass, bak Diodato og songen «Fai rumore». Singelen «Viceversa» nådde ein andreplass på den italienske singlelista og vart sertifisert med platina av Federazione Industria Musicale Italiana (FIMI).
Diskografi
Under er eit oversyn over singlar og album som Gabbani har gjeve ut:
Don Powell
Donald George «Don» Powell er ein trommeslagar som var med på å starte det engelske glamrockbandet Slade.
Den 4. juli 1973, medan Slade var på topp i Europa, vart Powell hardt skadd i ei bilulukke i Wolverhampton og kjærasten hans Angela omkom berre 20 år gammal. Han kom attende til bandet att etter nokre månader.
Mount Gobey
Mount Gobey er med ei høgd på 3125 moh det høgaste fjellet i Retreat Hills i Antarktis, ved sørenden av Evans Névé. Det vart klatra den 26. desember 1966 av den nordlege geologiske gruppa frå New Zealand, 1966–67, som namngav det etter feltassistenten D.W. Gobey.
Fiskebøl
Fiskebøl er ein ferjestad i Hadsel kommune i Nordland, på Kong Olavs veg (E10) på nordsida av Austvågøya. Herfrå går det ferje nordover til Melbu på Hadseløya. Austover er det vegsamband til Hinnøya via tunnel under Sløverfjorden og bru over Raftsundet (del av Lofast). Her er det produksjon av fiskelenser og fiskeoppdrett.
Pudsey
Pudsey er ein by i West Yorkshire i England. Han har sidan 1974 vore ein del av City of Leeds, og er dermed ein by innanfor ein annan by. Pudsey ligg mellom Leeds og Bradford.
Byen er kjent som eit sentrum for ullproduskjon på 1700- og 1800-talet.